והביאותים (בכתיבים שונים) - ד': יש' נו , ז; יר' כה , ט; יח' לד , יג; *נחמ' א , ט. אל - הר - י"ו: ראה יש' ב , ג. ושמחתים - ב': יש' נו , ז; *יר' לא , יב. עולתיהם - ב' כתיב כן (בלישנא): דב' יב , יא; יש' נו , ז. מזבחי - ח': שמ' כ , כג; כא , יד; ש"א ב , כח , לג; יש' נו , ז; ס , ז; מל' א , ז , י. יקרא - כ"א (כולל 'יִקָּרֵה'): ראה יש' א , כו.
והביאותים ד' אל הר קדשי על הארץ הזאת אל אדמתם אל המקום .
והביאותים - ד'; אל - הר - י"ו וכל אל הר הכרמל; ושמחתים - ב'; בבית תפלתי - ל'; עולתיהם - ב' כת' כן; מזבחי - ח'.
לכל העמים - ולא לישראל לבדם , כי אף לגרים.
והביאותים אל הר קדשי וגו' - לשלם להם שכרם לפי מעשיהם. כי ביתי בית תפלה יקרא לכל העמים - אינו נקרא בית תפלה לישראל בלבד , אלא בית תפלה לכל העמים , שנאמר "וגם אל הנכרי אשר לא מעמך ישראל הוא" (מ"א ח , מא) , אם יביאו עולות וזבחים לשם , עולותיהם וזבחיהם לרצון על מזבחי.
והביאותים. כי ביתי בית תפילה יקרא לכל העמים - כדרך תפילת שלמה (מ"א ח , מא - מג).
והביאותים אל הר קדשי - שלא יוכלו ישראל לדחותם , לאמר: אין לכם חלק ביי' ובמקדשו! אלא להתפלל ולהקריב קרבן לפני. ושמחתים בבית תפלתי - לשמוע מהיכלי קולם ואעשה משפטם. לכל העמים - כישראל כלם שוין בביתי , כתפלת שלמה (ראה מ"א ח , מא - מב).
והביאותים - כמו שיכניס אורח בתוך ביתו ומקבלו בשמחה כן אמר: אצוה לכהנים שיקבלום בשמחה כשיבואו להתגייר. ושמחתים בבית תפלתי - שיהיו שמחים בראותם עצמם בעזרה , שהיא בית התפילה , שוה בשוה עם ישראל בתפילתם ובעולותיהם ובזבחיהם. לכל העמים - כמו שאמר שלמה בתפילתו "וגם אל הנכרי" (מ"א ח , מא) , כל שכן לשבים לדת ישראל.
תפלתי - מצורף זה השם אל השם יתברך , מצד שאליו יעשה האדם תפלתו; ובמקום אחר "תפלתם" (מ"א ח , מה) , והקש על זה.
וגם בני הנכר אביאם אל הר קדשי , ושם יזבחו זבחיהם , כלומר ישרתו.